Temeljem članka 75. Zakona o sportu (Narodne novine, broj 141/22), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_ 2023. godine donijelo je sljedeći

**P R O G R A M**

**javnih potreba u sportu Grada Ivanić-Grada za 2024. godinu**

I.

Javne potrebe u sportu za koje se sredstva osiguravaju u Proračunu Grada Ivanić-Grada za 2024. godinu su programi, odnosno aktivnosti, poslovi i djelatnosti od značaja za Grad Ivanić-Grad:

* poticanje razvoja i promocija sporta,
* provođenje sportskih aktivnosti djece, mladeži i studenata,
* djelovanje sportskih udruga, sportskih zajednica i sportskih saveza,
* sportska priprema, domaća i međunarodna natjecanja te opća i posebna zdravstvena zaštita sportaša,
* školovanje i osposobljavanje stručnog kadra u sportu,
* zapošljavanje osoba za obavljanje stručnih poslova u sportu,
* sportska stipendija,
* sportsko-rekreativne aktivnosti građana,
* sportske aktivnosti djece s teškoćama u razvoju te parasportaša i gluhih sportaša,
* planiranje, izgradnja, održavanje i korištenje sportskih građevina značajnih za jedinicu lokalne i područne (regionalne) samouprave.

Programe javnih potreba iz stavka 1. ove točke predlaže i provodi Gradska zajednica športskih udruga Grada Ivanić-Grada.

Sportskom djelatnošću smatra se i provođenje izvannastavnih i sudjelovanje u provođenju izvanškolskih sportskih aktivnosti učenika koje provode školska sportska društva koja su osnovale osnovne škole i srednja škola na području Grada Ivanić-Grada.

Sportska djelatnost je i sudjelovanje u sportskim natjecanjima te poslovi organiziranja i vođenja natjecanja, kao i poduka za natjecanje.

Od osobitog su interesa za Grad Ivanić-Grad tjelesne aktivnosti i igre koje se organiziraju i provode radi unapređenja zdravlja djece i mladeži te osoba s invaliditetom.

II.

Osnovu financiranja sporta čine prihodi pravnih i fizičkih osoba u sustavu sporta od:

- obavljanja sportske djelatnosti

- članarina koju ostvaruju sportske udruge

- sponzorstava i donacija

- sredstava kojima Grad Ivanić-Grad financira javne potrebe u sportu

- obavljanja gospodarske djelatnosti

- drugih sredstava stečenih u skladu sa Zakonom o sportu.

III.

Javne potrebe u sportu utvrđuje Gradsko vijeće Grada Ivanić-Grada i za njihovo ostvarivanje osiguravaju se financijska sredstva u Proračunu Grada Ivanić-Grada za 2024. godinu.

Javne potrebe u sportu za koje se sredstva osiguravaju u Proračunu Grada Ivanić-Grada za 2024. godinu su programi, odnosno aktivnosti, poslovi i djelatnosti od značaja za Grad Ivanić-Grad, a koje Gradska zajednica športskih udruga Grada Ivanić-Grada predlaže Gradu Ivanić-Gradu.

Gradska zajednica športskih udruga Grada Ivanić-Grada u svom djelokrugu obavlja sljedeće zadaće:

* usklađivanje aktivnosti članova,
* poticanje i promicanje sporta u skladu s aktima strateškog planiranja iz članka 104. Zakona o sportu i drugim strateškim dokumentima donesenim na razini Grada Ivanić-Grada, a osobito sporta djece, mladeži i studenata, osoba s invaliditetom te zdravstveno usmjerenog tjelesnog vježbanja i zdravstveno usmjerene tjelesne aktivnosti,
* objedinjavanje i usklađivanje sportskih programa,
* predlaganje programa javnih potreba u sportu Gradu Ivanić-Gradu i njihovo provođenje,
* skrb o kategoriziranim sportašima,
* utvrđivanje načina ostvarivanja prava sportaša,
* sudjelovanje u stvaranju uvjeta za pripremu sportaša za olimpijske igre, paraolimpijske igre, olimpijske igre gluhih, svjetska i europska prvenstva te druga velika međunarodna natjecanja,
* surađuje u ostvarivanju programa Hrvatskoga olimpijskog odbora, odnosno Hrvatskoga paraolimpijskog odbora i Hrvatskoga sportskog saveza gluhih,
* promiče stručni rad u sportu,
* edukacija, informiranje i savjetovanje sportaša, sportskih radnika, građana i ostalih sudionika u sportu o pitanjima bitnim za bavljenje sportskim aktivnostima i djelatnostima,
* edukacija sportaša o antidopingu,
* sprječavanje negativnih pojava u sportu,
* skrb o javnim sportskim građevinama koje su joj povjerene na upravljanje,
* ostali poslovi propisani općim aktima.

IV.

Grad Ivanić-Grad utvrđuje da će financirati sportske udruge punopravne članice Gradske zajednice športskih udruga Grada Ivanić-Grada:

1. KARATE KLUB „MLADOST“ Ivanić-Grad

2. KOŠARKAŠKI KLUB „IVANIĆ“ Ivanić-Grad

3. ŠNM NK „NAFTAŠ IVANIĆ“ Ivanić-Grad

4. ODBOJKAŠKI KLUB „IVANIĆ-GRAD“ Ivanić-Grad

5. UDRUGA SPORTSKIH RIBOLOVACA „LONJA“ Ivanić-Grad

6. RUKOMETNI KLUB IVANIĆ-GRAD Ivanić-Grad

7. ŽENSKI RUKOMETNI KLUB „IVANIĆ“ Ivanić-Grad

8. BICIKLISTIČKI KLUB „IVANIĆ“ Ivanić-Grad

9. STRELJAČKI KLUB „IVANIĆ“ Ivanić-Grad

10. ŠAHOVSKI KLUB „IVANIĆ“ Ivanić-Grad

11. TENISKI KLUB „IVANIĆ-92“ Ivanić-Grad

12. KICKBOXING KLUB „IVANIĆ-GRAD“ Ivanić-Grad

13. KUGLAČKI KLUB „ZANATLIJA“ Ivanić-Grad

14. STRELJAČKO DRUŠTVO „FAZAN“ Ivanić-Grad

15. BRASILIAN JIU-JITSU KLUB „RONIN“ Ivanić-Grad

16. AUTO KARTING KLUB „IVANIĆ“ Ivanić-Grad

17. STRELIČARSKI KLUB „TOMISLAV“ Ivanić-Grad

Kriterije i razdiobu sredstava navedenim sportskim udrugama po kriterijima utvrđuje i vrši Gradska zajednica športskih udruga Grada Ivanić-Grada kako bi se ostvarili sljedeći programski ciljevi:

1. djelovanje sportskih udruga, članica GZŠU Ivanić-Grad

2. podupiranje sportskih manifestacija od posebnog interesa za Grad Ivanić-Grad i Zagrebačku županiju

3. školovanje stručnih kadrova

4. organiziranje izbora najboljih sportaša, udruga i djelatnika

5. uključivanje udruga u program obilježavanja Dana Grada

6. upravljanje, skrb i održavanje te briga o funkcioniranju sportskih objekata na području Grada Ivanić-Grada

7. poticanje uključivanja u sport što većeg broja građana, osobito djece, mladeži, studenata i osoba s invaliditetom

8. ulaganje u razvoj mladih sportaša radi očuvanja i unapređenja dostignute razine kvalitete sporta te stvaranja šire kvalitetne osnove kao uvjeta daljnjeg napretka.

Grad Ivanić-Grad utvrđuje da će posebnim sredstvima iz svog proračuna poticati djelovanje sportskih klubova koji okupljaju veliki broj mladih, postižu zapažene rezultate u natjecanju i imaju tradiciju djelovanja na području Grada Ivanić-Grada te su stoga od posebnog interesa za Grad Ivanić-Grad: ŠNM NK „Naftaš Ivanić“, Ženski rukometni klub „Ivanić“, Rukometni klub Ivanić-Grad, Košarkaški klub „Ivanić“ i Karate klub „Mladost“.

V.

Za javne potrebe iz točke III. i ostvarenje programskih ciljeva iz točke IV. ovog Programa osigurat će se i prenijeti na Gradsku zajednicu športskih udruga Grada Ivanić-Grada sredstva i to:

Program: Gradska zajednica sportskih udruga

1. Aktivnost: Redovna djelatnost Gradske zajednice sportskih udruga

Izvor financiranja: opći prihodi i primici

a. Ostali rashodi

- tekuće donacije

Gradska zajednica sportskih udruga 182.000,00 EUR

Izvor financiranja: ostali prihodi za posebne namjene

b. Ostali rashodi

- tekuće donacije

Gradska zajed. sportskih udruga - upravljanje dvoranom Žeravinec 105.000,00 EUR Gradska zajed. sportskih udruga - upravljanje dvoranom Pos. Bregi 12.000,00 EUR

Gradska zajed. sportskih udruga - upravljanje Sport. parkom Zelenjak 80.000,00 EUR

197.000,00 EUR

UKUPNO (a+b): 379.000,00 EUR

B. Aktivnost: Redovna djelatnost sportova od posebnog interesa

Za javne potrebe iz točke III. ovog Programa osigurat će se i prenijeti sportskim udrugama sredstva i to za sportove i manifestacije od posebnog interesa za Grad Ivanić-Grad:

Izvor financiranja: opći prihodi i primici

a. Ostali rashodi i

--tekuće donacije

- prijevoz sportaša na natjecanja 15.000,00 EUR

- sportske manifestacije od interesa za Grad 4.000,00 EUR

- sportske manifestacije i natjecanja mladih 6.000,00 EUR

- sportovi od posebnog interesa 133.000,00 EUR

UKUPNO: 158.000,00 EUR

1. Za javne potrebe iz točke I. stavak 1. alineja 10. ovog Programa osigurat će

se:

Sredstva za uređenje sportskog parka Zelenjak-kapitalni projekt

Izvor financiranja: Rudna renta, Položajna renta

a. Rashodi za nabavu proizvedene dugotrajne imovine

- građevinski objekti 50.000,00 EUR

Sredstva za izgradnju sportskih igrališta na području Grada Ivanić-Grada-

kapitalni projekt

Izvor financiranja: Rudna renta, Položajna renta

a. Rashodi za nabavu proizvedene dugotrajne imovine

- građevinski objekti 100.000,00 EUR

Sredstva za izgradnju školske dvorane u Graberju Ivanićkom-kapitalni projekt

Izvor financiranja: višak prihoda - namjenski prihodi

a. Rashodi za nabavu proizvedene dugotrajne imovine

- građevinski objekti 100.000,00 EUR

Izvor financiranja: prihodi od prodaje nefinancijske imovine

a. Rashodi za nabavu proizvedene dugotrajne imovine

- građevinski objekti 452.000,00 EUR

Izvor financiranja: kapitalne pomoći

a. Rashodi za nabavu proizvedene dugotrajne imovine

- građevinski objekti 16.000,00 EUR

Izvor financiranja: namjenski primici od zaduživanja

a. Rashodi za nabavu proizvedene dugotrajne imovine

- građevinski objekti 242.000,00 EUR

UKUPNO: 810.000,00 EUR

Sredstva za rad Gradske zajednice športskih udruga Grada Ivanić-Grada utvrđena ovim Programom prenijet će se na žiro račun Gradske zajednice športskih udruga Grada Ivanić-Grada, prema ostvarenju Proračuna Grada Ivanić-Grada, u pravilu u 12 jednakih mjesečnih rata, dok će se sredstva za sportove od posebnog interesa za Grad Ivanić-Grad prenijeti na žiro račune sportskih udruga iz točke IV. Programa, u pravilu u 12 jednakih mjesečnih rata.

Razdiobu sredstava, temeljem kriterija koje utvrđuje Gradska zajednica športskih udruga Grada Ivanić-Grada, za djelovanje sportskih klubova od posebnog interesa za Grad Ivanić-Grad utvrdit će gradonačelnik Grada Ivanić-Grada posebnim Zaključkom, na prijedlog Povjerenstva za sport.

Razdiobu sredstava za sportske manifestacije od interesa za Grad Ivanić-Grad, sredstva za sportske manifestacije i natjecanja mladih te sredstva za prijevoz sportaša na natjecanja utvrdit će gradonačelnik Grada Ivanić-Grada posebnim Zaključkom, na temelju prijedloga Povjerenstva za ocjenjivanje i predlaganje programa financiranja javnih potreba u područjima tehničke kulture, sporta, civilnog društva, zdravstva i socijalne skrbi Grada Ivanić-Grada za 2024. godinu odnosno mišljenja Povjerenstva za izravnu dodjelu financijskih sredstava udrugama/organizacijama civilnog društva.

Grad Ivanić-Grad sklapa Ugovor o korištenju sredstava iz proračuna Grada Ivanić-Grada sa sportskim udrugama iz stavka 2., 3. i 4. ove točke.

VI.

Grad Ivanić-Grad s Gradskom zajednicom športskih udruga Grada Ivanić-Grada sklapa Ugovor o korištenju sredstava iz proračuna Grada Ivanić-Grada.

Gradska zajednica športskih udruga Grada Ivanić-Grada izvještava Grad Ivanić-Grad o izvršenju svog programa i utrošku odobrenih sredstava za programe, u skladu s Ugovorom.

VII.

Ovaj Program sastavni je dio Proračuna Grada Ivanić-Grada za 2024. godinu, stupa na snagu osmoga dana od dana objave u Službenom glasniku Grada Ivanić-Grada, a primjenjuje se od 01. siječnja 2024. godine.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2023. Željko Pongrac, pravnik kriminalist